Ego Alaydis ducissa, mater ducis Burgundie, notum facio omnibus presentes litteras inspecturis quod Martinus, dictus li Lous de Chevre, vendidit abbatisse et conventui Loci Dei, libere, qui[e]te et absolute, laude, consensu et voluntate nepotum suorum, videlicet Garnerii, Guieneti et Moisson et Guillermi carpentarii de Meulle, campum suum qui est desuper pontem de Meulle juxta bruillium post campum monialium Loci Dei pro centum solidis divionensi monete, de quibus dictus Martinus coram me in numerata pecunia se tenuit plenarie et integre pro pagato, et de dicto manso coram me se omnino devestiens dictam abbatissam et conventum corporaliter investivit. Promiserunt autem dicti Martinus, Garnerus, Guienetus, Moissons et Guillermus super se et omnia bona sua ubicumque essent quod contra dictam venditionem decetero non venient, nec venire facient, consentient aut permittent, sed eam bona fide dictis monialibus in perpetuum guarantient contra omnes. Et ego, ad preces et peticionem partium sigillum meum apponi feci presentibus litteris in hujus rei testimonium et munimen. Actum anno Domini Mo CCo quadragesimo quarto, mense decembris.